open-index/open-wikipedia-markdown huggingface dataset:
איליין פיינסטיין

**איליין פיינסטיין** (באנגלית: **Elaine Feinstein**, 24 באוקטובר 1930 – 23 בספטמבר 2019) הייתה משוררת, סופרת, מחזאית, ומתרגמת יהודייה-בריטית.

## קורות חיים
ממוזער|איליין פיינסטיין
פיינסטיין נולדה בליברפול וגדלה בלסטר, ואביה ניהל מפעל קטן לרהיטי עץ. והיא למדה והתחנכה באוניברסיטת קיימברידג' ולאחר מכן עבדה כמרצה באוניברסיטת אסקס בין השנים 1967–1970. פיינסטיין כתבה כ-14 רומנים כ-30 ספרים שונים ומחזות רבים.

פיינסטיין נפטרה ב-23 בספטמבר 2019. הותירה אחריה שלושה ילדים.

## יצירותיה
### ספרים
* **יציאת אמברסטון**, בעברית: כתר, 1987.
* **[[q:לאהוב את ברכט|לאהוב את ברכט]]**, בעברית: אור יהודה: הוצאת הד ארצי, תרגמה מאנגלית ורדה ירושלמי, 1999.
* **וידויה של ליידי צטרלי**, בעברית: אור יהודה: הוצאת הד ארצי.
* **The Russian Jerusalem** (ירושלים הרוסית), 2008 (לא תורגם לעברית).
* **Ted Hughes: The Life of a Poet** (טד יוז - חיי המשורר), הוצאת וינפרד וניקולסון 2001 (לא תורגם לעברית).

### שירים
* 1971: **עץ תפוח הקסם, לונדון, האצ'ינסון**.
* 1990: **עיר המוזיקה האצ'ינסון**.
* 1997: **אור יום**.
* 2000: **זהב**.
* 2009: **כלה של קרח**.
* יוני 2010: **ערים**.

### תסכיתים
*1980: **הדים**.
*1981: **סוף האביב**.
*1983: **יום חופש**.
*1985: **[[מרינה צבטייבה]]: חיים**.
*1987: **אם אי פעם אוכל לגעת ברגליים שלי שוב**.
*1990: **הגבר בחיים שלה**.
*1994: **אספת חורף**.

## פרסים
*1970: **פרס לתרגום / המועצה לאמנויות**.
*1971: **פרס בטי מילר**.
*1979: **פרס לתרגום / המועצה לאמנויות**.
*1981: **פרס לתרגום / המועצה לאמנויות**.
*1981: **חבר באגודה המלכותית לספרות**.

## קישורים חיצוניים

* איליין פיינסטיין באתר carcanet
* Profile at Poetry Archive
* Contemporary writers
* Podcast interview with Elaine Feinstein at the Aldeburgh Poetry Festival
* "She Means It When She Rhymes: Marina Tsvetaeva: Selected Poems." Review from ''Thumbscrew''. No 17 – Winter 2000/1
* 
* 

## הערות שוליים

קטגוריה:משוררות יהודיות בריטיות
קטגוריה:סופרות יהודיות בריטיות
קטגוריה:חברות האגודה המלכותית לספרות
קטגוריה:מתרגמים יהודים בריטים
קטגוריה:מתרגמות יהודיות
קטגוריה:מתרגמות אנגליות
קטגוריה:סופרות אנגליות
קטגוריה:משוררות אנגליות
קטגוריה:מתרגמים אנגלים
קטגוריה:מחזאיות יהודיות בריטיות
קטגוריה:בריטיות שנולדו ב-1930
קטגוריה:בריטים שנולדו ב-1930
קטגוריה:בריטיות שנפטרו ב-2019
קטגוריה:בריטים שנפטרו ב-2019
אפרים דרור

**אפרים דרור** (**טְרוֹכֶה**) (Efraim Dror (Troche); 1903, ורשה – 25 במרץ 1981, תל אביב) היה מתרגם עברי של טקסטים מוזיקליים ומבקר מוזיקה ישראלי.
## ביוגרפיה
אפרים טרוכה, בן זיסל (לבית פְרוֹם) וישראל יצחק, בשנת 1925 עלה לארץ ישראל. בתקופת מלחמת העולם השנייה תרגם שירי לוחמים והמנונים של בעלות הברית, שהופיעו בשירון שחולק לחיילי הבריגדה היהודית.
החל בשנות ה-40 תרגם שירים לאופרה הארצישראלית (אחר-כך האופרה הישראלית). בשנות ה-50 היה גם המתרגם הקבוע של איתן לוסטיג, מנצח המקהלה הקאמרית תל אביב.

דרור היה אוטודידקט, שתרגם ספרים ויצירות שהועלו באולם הקונצרטים במשך שנים: ליברטי של אופרות, אורטוריות, קנטטות, קאנונים, אריות, מחזות זמר וכן מאות שירים קלאסיים, משבע שפות. הוא היה מבקר מוזיקה וחבר בוועדה למונחים מוזיקליים של האקדמיה ללשון העברית.

תרגומיו נחשבו בעיני רבים למעולים, מצטיינים בדיוק ריתמי וקולחים.

אפרים דרור נפטר ב-1981, כבן 78. הותיר את אשתו, הלינה דרור (1915–2009).

ארכיונו של דרור שמור בארכיון למוזיקה ישראלית שבספריית סוראסקי, אוניברסיטת תל אביב.

## פרסומיו

* פ' גרדנויץ, בהשתתפות אפרים טרוכה, **המוזיקה בישראל: מימות קדם עד ימינו אלה**, ירושלים: ר' מס (ספרית מס למדע פופולרי), תש"ה. (מהדורה ב מתוקנת ומורחבת: תשט"ו) (הפרקים שנכתבו בשיתוף עם דרור: על המוזיקה העברית העתיקה והימי-ביניימית)

תרגום:
* פול גרייב, **תולדות המוזיקה התזמורתית ותקופותיה**; עברית: אפרים טרוכה, תל אביב: צ' ליינמן, תש"ה.

## קישורים חיצוניים
* 
* 
* 

## הערות שוליים

קטגוריה:מתרגמים ישראלים
קטגוריה:מתרגמים לעברית
קטגוריה:מבקרי מוזיקה ישראלים
קטגוריה:ישראלים ילידי פולין
קטגוריה:אנשי העלייה הרביעית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1903
קטגוריה:ישראלים שנפטרו ב-1981
שיאוליאי (רשות מקומית)

**שיאוליאי** (בליטאית: **Šiaulių rajono savivaldybė**, ; ביידיש ובעברית, גם: **שאוול** ו**שאוולי**) היא אחת מ-60 הרשויות המקומיות של ליטא.

רשות מקומית שיאוליאי משתרעת על פני 1,807 קמ"ר, ואוכלוסייתה מנתה בשנת 2014, למעלה מ-42,000 תושבים. היא גובלת במערבה במחוז טלז. מרכזה המנהלי היא העיר שיאוליאי הנהנית ממעמד מנהלי נפרד (), ולכן אינה נכללת בתחומה. עם יישובי הרשות נמנים קורשנאי ובזיליונאי.

## קישורים חיצוניים

* 

* נתונים על הרשות המקומית באתר ממשלתי ליטאי 

קטגוריה:מחוז שיאוליאי: רשויות מקומיות
קרטינגה (רשות מקומית)

**קרטינגה** (בליטאית: **Kretingos rajono savivaldybė**) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קלייפדה.

מחוז-משנה קרטינגה משתרע על פני 989 קמ"ר, ואוכלוסייתו מנתה בשנת 2001, למעלה מ-45,700 תושבים.

## קישורים חיצוניים

* 

* נתונים על מחוז-המשנה באתר ממשלתי ליטאי 

קטגוריה:מחוז קלייפדה
קטגוריה:מחוז קלייפדה: רשויות מקומיות
היפריון (ירח)

**היפריון** (נקרא גם **Saturn VII ** באנגלית **Hyperion**) הוא ירח של כוכב הלכת שבתאי. הוא ידוע בעיקר עקב תצורתו המיוחדת (המזכירה תפוח אדמה), מסלולו הכאוטי והרכבו המיוחד.

## גילוי ושם
היפריון התגלה על ידי צוות האסטרונומים ויליאם בונד וג'ורג' בונד (אב ובנו) ב-16 בספטמבר 1848, ובמקביל באופן בלתי תלוי על ידי ויליאם לאסל ב-18 בספטמבר 1848 שנתן לירח את שמו.
לאסל קיבל את הצעתו של האסטרונום ג'ון הרשל אשר נתן את השמות לשבעת ירחי שבתאי שהתגלו קודם לכן, לפי המיתולוגיה היוונית. ולכן לאסל קרא לירח אחר היפריון, אחד מהטיטאנים, במיתולוגיה היוונית.

## מאפייני מסלול
היפריון שונה באופיו משאר הירחים בכך שמסלולו בעל אקסצנטריות גבוהה, תצורתו אינה כדורית והוא נמצא בתהודה מסלולית של 3:4 עם הירח טיטאן. כלומר, כאשר טיטאן מסיים ארבע הקפות סביב שבתאי, היפריון מסיים בדיוק שלוש הקפות.
תצורת הסיבוב של הירח היא כאוטית, כלומר ללא סדר קבוע או צפוי מראש. היפריון, יחד עם הידרה וניקס הוא אחד מהירחים הבודדים במערכת השמש אשר אין לו סיבוב קבוע.
## מבנה ומאפייני פני השטח
פני השטח של הירח מרובים במכתשים. לחלקם ניתנו שמות של אלי הירח והשמש במיתולוגיות השונות. ריבוי המכתשים נותנים לירח צורה המזכירה ספוג. מידת הנקבוביות של הירח היא גדולה מ-40%.
לארבעת המכתשים הגדולים ניתנו שמות:

## מחקר
החללית קאסיני ביצעה מספר יעפים ליד היפריון. הראשון היה ממרחק של 505 ק"מ, ב-26 בספטמבר 2005. שני יעפים נוספים בוצעו ממרחק של 58,000 ק"מ, באוגוסט וספטמבר 2011. היעף האחרון בוצע ב-31 במאי 2015 ממרחק של כ-34,000 ק"מ.
 
קובץ:PIA17194-SaturnMoon-Hyperion-20150531.jpg |היפריון במבט מקרוב, צילום של קאסיני מתאריך 31 במאי 2015
קובץ:Hyperion false color.jpg| היפריון ביעף הקרוב ביותר, צולם בצבע לא טבעי על ידי הגשושית הויגנס וקאסיני בספטמבר 2005


## קישורים חיצוניים

* 

## הערות שוליים

קטגוריה:ירחי שבתאי
מינגצ'ביר

**מינגצ'ביר** () היא עיר בצפון-מערב אזרבייג'ן. העיר מכונה לעיתים קרובות "עיר האור" בגלל תחנת הכוח ההידרואלקטרית שלה השוכנת על גדת נהר הקורה, הזורם במרכז העיר ומחלק אותה לשניים.

ההתיישבות הקדומה ביותר של בני אדם במקום מתוארכת לאלף הרביעי והשלישי לפנה"ס.

מינגצ'ביר הוקמה ב-1946 בעקבות הקמת תחנת כוח, ב-1948 היישוב קיבל מעמד של עיר. 
בעיר פועלים מספר מפעלים.

## דמוגרפיה

לפי אומדן רשמי מתאריך 1 בינואר 2025, התגוררו בעיר כ-122,200 בני אדם, והיא העיר הרביעית בגודלה באזרבייג'ן, אחרי באקו, סומגאיט וגנג'ה.

## ערים תאומות
* 
* 
* 
* 

## קישורים חיצוניים

* 

* 

## הערות שוליים

קטגוריה:אזרבייג'ן: ערים
קטגוריה:יישובים שהוקמו ב-1946
אאוסנגטה

**אָאוּסַנְגָטֶה** (בספרדית: **Auzangate**) הוא הר ברכס וילקנוטה, חלק מהרי האנדים בפרו. גובהו 6,384 מטרים, 100 קילומטרים דרום מזרחית לעיר קוסקו. להר חשיבות רבה במיתולוגיית האינקה.

כל שנה, פסטיבל 'קויילור ריטי' (בקצ'ואה "שלג כוכבים") מתקיים עשרים קילומטר צפון לאאוסנגטה בהר קולקיפונקו, והוא אבן שואבת לאלפי עולים לרגל. הוא מתקיים שבוע לפני חג הלחם והיין הקדושים.

באזור למוֹת ואלפקות חיות בבר. שבילים בהרים הגבוהים משמשים את רועיהן לסחר עם קהילות חקלאיות בגבהים נמוכים יותר. אחד מנתיבים אלה הוא מהווה מסלול טיול רגלי ידוע ומפורסם.

לאזור יש ארבעה מאפיינים גאולוגיים עיקריים: ההרמה האנדית של גרניט, הקרחונים התלויים, עמקי בליית קרחונים, ותצורה פרמינאנית בצבעיה הייחודיים: אדום, אוכרה, טורקיז. האזור מתאפיין גם בגיר וביערות.

## גלריה

קובץ:Craft seller near Jampa Pass, 2013.jpg|מוכרת מלאכת יד באאוסנגטה
קובץ:Peruvian Women near Tinki, 2013.jpg|אישה באאוסנגטה סמוך לכפר טינקי


## קישורים חיצוניים

קטגוריה:פרו: הרים
נשואה

**נָשׁוּאַה** (באנגלית: **Nashua**) היא עיר במדינת ניו המפשייר בארצות הברית. במפקד האוכלוסין של שנת 2000 מנתה אוכלוסיית נשואה 86,494 תושבים, והיא העיר השנייה בגודלה בניו המפשייר, אחרי מנצ'סטר. מבחינה כלכלית שייכת העיר, יחד עם אזור דרום ניו המפשייר, לאזור מטרופולין בוסטון.

נשואה נבחרה פעמיים כעיר ש"הכי טוב לגור בה בארצות הברית" במשאל השנתי של המגזין "Money". היא העיר היחידה שדורגה במקום הראשון ברשימה זו פעמיים, ב-1987 ו-1997.

## היסטוריה

## קישורים חיצוניים

* 
* 

## הערות שוליים

קטגוריה:ניו המפשייר: ערים
קטגוריה:יישובים שהוקמו ב-1746
מרגריטה (פירושונים)

קטגוריה:שמות פרטיים לנשים
קטגוריה:שמות פרטיים שמקורם באבני חן
סלים אלאפניש

**סלים אלאפֿנישׁ** (בערבית: **سليم الأفنيش**, בגרמנית: Salim Alafenisch; נולד ב-20 בנובמבר 1948) הוא סופר, בן לשבט הבדואי אלאפֿנישׁ שבנגב.

## קורות חייו ופועלו
בצעירותו רעה גמלים ועד גיל 14 לא ידע קרוא וכתוב. השלים לימודים תיכוניים בנצרת ב-1971 ולימודי שפות במכללת פרינסטון בלונדון. בעל תארים באתנולוגיה, סוציולוגיה ופסיכולוגיה מאוניברסיטת היידלברג שבגרמניה. תחומי התמחותו הם היסטוריה ותרבות המזרח התיכון, מפגשים תרבותיים בין מזרח למערב, ותרבות בדואית.

סלים אלאפניש חי בגרמניה, כותב ומשדר את סיפוריו בשפה הגרמנית. מוצג כפלסטיני.

נושאי סיפוריו שאובים מתרבות הבדואים, ובהם הִרבה להתמקד בעימות שבין המסורת והמודרניות בחיי היומיום של אנשי המדבר בדורות האחרונים. לדבריו, מקור השראתו בסיפורים ששמע בצעירותו באוהלי המשפחה וסביב המדורה הלילית.

## ספריו
כולם נכתבו במקורם בגרמנית.
* **סוחר הקטורת** – 1988
* **שמונה נשותיו של סבא** – הוצאת יוניון, 1989
* **גמל וחָח באפו** – הוצאת יוניון, 1990
* **האוהל המאובן** –הוצאת יוניון, 1993
* **אמירה, נסיכת המדבר** – רומן לצעירים, 1994
* **ליל המשאלות** – 1996
* **העוף האהוב על עזיזה** – 1997
* **אמירה באוהל הכלולות** – 1998
* **מבחן האש** (ה"בישעה" במשפט הבדואי - סיפורו האישי משולב במחקר שערך) – 2007
* **קריאות ערבית ראשונות** – 2017 (עריכה)
* מספר מאמרים אקדמיים בנושאים אתנולוגיים, כמו "תרבות בדואית".

חלק מספריו נועדו לבני נוער, ויש בהם שתורגמו לצרפתית, לספרדית ולאיטלקית, עברית וערבית.

## לקריאה נוספת

* Nina Berman, "German and Middle Eastern Literary Traditions in a Novel by Salim Alafensch: Thoughts on a Germanophone Beduin Author from Negev, *German Quarterly* 71 (1998) 3, pp. 271–283
* Ulrike Askari, "Arabische Erzählkunst.Salim Alafenisch: Interview mit Salim Alafenisch", in: *Al-Maqam, Zeitschrift für arabische Kunst und Kultur* ,2006 (2), pp. 55–58 
* Peter Philipp, "Kindermärchen  aus dem Morgenland", , 10.04.2008 


## קישורים חיצוניים

* מידע על הסופר
* סלים אלאפניש בקטלוג הספרייה הלאומית בירושלים
* ספרי סלים אלאפניש בספרייה הלאומית של גרמניה
* על אודות ספרו "מבחן האש" (בישעה) (בגרמנית)
* ספרי סלים אלאפניש באתר אמזון
*  

## הערות שוליים

קטגוריה:בדואים ישראלים
קטגוריה:בוגרי אוניברסיטת היידלברג
קטגוריה:סופרים גרמנים
קטגוריה:סופרים ערבים ישראלים
קטגוריה:ישראלים שהיגרו לגרמניה
קטגוריה:ישראלים שנולדו ב-1948
מתלול ווטסון

**מתלול ווטסון** (באנגלית: **Watson Escarpment**) הוא מדרון (מתלול) גדול ותלול בהרי המלכה מוד, הנוטה צפונה לאורך השוליים המזרחיים של קרחון סקוט, ואחר מזרחה אל קרחון רידי, שם הוא פונה דרומה לאורך צדו המערבי של הקרחון.
## גאוגרפיה
אורך המתלול, המקושת במידת-מה, הוא כמעט 180 ק"מ; הוא מתנשא לגובה 3,550 מ' מעל פני הים, ובין 1,000 ל-1,500 מ' מעל הקרקע הסמוכה. חלקו הצפוני-מרכזי של המתלול נצפה מנקודה גבוהה על הר קבוצת הסיוע ומופה בחלקו בדצמבר 1929 על ידי הקבוצה הגאולוגית של המשלחת הראשונה של ריצ'רד בירד לאנטארקטיקה, בראשות לורנס גולד. מנקודה קרובה יותר צפתה במתלול הקבוצה הגאולוגית של משלחת בירד לאנטארקטיקה בשנת 1934, בראשות קווין בלקברן, ובירד קרא אותו על שם תומאס ווטסון, איש עסקים אמריקאי, מממני המשלחת. המתלול מופה בפרוטרוט על ידי הסקר הגאולוגי של ארצות הברית (USGS) ממדידות וצילומי אוויר של הצי האמריקאי, בשנים 1964-1960.

קטגוריה:אנטארקטיקה: גאוגרפיה
קרחון לוורט

**קרחון לֶוֶורֶט** (באנגלית: **Leverett Glacier**) הוא קרחון בהרי טאפלי, בהרי המלכה מוד, בשטח חסות רוס שבאנטארקטיקה.

אורכו של הקרחון כ-90 קילומטרים ורוחבו בין 6 ל-7 קילומטרים.

הקרחון זורם צפונה ממתלול ווטסון, בין רמת קליפורניה לרמת סטנפורד, ואז נוטה למערב-צפון-מערב בין הרי טאפלי להרי הרולד בירד עד שהוא נשפך אל מדף הקרח רוס, מזרחית ובסמוך לקרחון סקוט.

שיא גובהו של הקרחון 790 מטרים מעל פני הים.

## היסטוריה
### גילוי ומיפוי הקרחון

הקרחון התגלה בדצמבר 1929 על ידי הקבוצה הגאולוגית של משלחת בירד לאנטארקטיקה, בראשותו של לורנס גולד (Laurence Gould).

### מקור השם

גולד קרא לקרחון על שם פרנק לוורט (Frank Leverett), גאולוג ידוע מאוניברסיטת מישיגן, ובר-סמכא בתחום גאולוגיית הקרחונים במרכז ארצות הברית.

## כביש חוצה הקוטב הדרומי
קרחון לוורט נמצא על הנתיב המוליך דרך ההרים הטראנס-אנטארקטיים אל כביש חוצה הקוטב הדרומי, נתיב אספקה יבשתי בין תחנת מקמרדו לתחנה האנטארקטית אמונדסן-סקוט. ב-2013 השיגה מריה לייג'רסטם שיא גינס כאשר הגיעה תוך 10 ימים בדיווש על אופני קוטב מיוחדים על כביש זה, מקצה מדף הקרח רוס אל הקוטב הדרומי.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA189&lpg=PA189&dq=%22Leverett+Glacier%22&source=bl&ots=PFkki_xg3E&sig=ACfU3U2pBi-QwCWb26GRjKQmv0myq8JKPQ&hl=en&sa=X&ved=2ahUKEwjtqJra9KLsAhXnWRUIHXBrA1s4ChDoATAAegQIAxAC#v=onepage&q=%22Leverett%20Glacier%22&f=false The Transantarctic Mountains: Rocks, Ice, Meteorites and Water]**, P 189

• Fegyveresi, John M., **[https://erdc-library.erdc.dren.mil/jspui/bitstream/11681/24835/1/ERDC-CRREL%20TR-17-16.pdf The potential risks and future impact of a large Leverett Glacier crevasse along the South Pole Traverse (SPoT)]**, Cold Regions Research and Engineering Laboratory (U.S.) Engineer Research and Development Center (U.S.) ERDC/CRREL;TR-17-16

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA215&lpg=PA215&dq=%22Leverett+Glacier%22&source=bl&ots=h8mpx5jm1V&sig=ACfU3U32v3m1KsIV3b0xVbDeNUdKwzNBlQ&hl=en&sa=X&ved=2ahUKEwjdyNbd9aLsAhXdZxUIHbgaAT84MhDoATAGegQIARAC#v=onepage&q=%22Leverett%20Glacier%22&f=false Sailing Directions for Antarctica: Including the Off-lying Islands South of Latitude 60°]**, P 215

## קישורים חיצוניים
* קרחון לוורט באתר הסקר הגאולוגי של ארצות הברית
* קרחון לוורט באתר הגאזט האנטארקטי של ממשלת ניו זילנד
* קרחון לוורט באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון לוורט
** תחזית מזג אוויר עדכנית ארוכת טווח עבור קרחון לוורט

## הערות שוליים

לוורט
סמי סוסה

**סמואל קלווין פרלטה "סמי" סוֹסה** (באנגלית: **Sammy Sosa**, נולד ב-12 בנובמבר 1968) הוא שחקן בייסבול ממוצא דומינקני אשר שיחק במייג'ור ליג בייסבול בתפקיד שחקן שדה ימני בין השנים 1989–2007. סוסה חבר במועדון חובטי 500 הום ראנס, השחקן המוביל מבחינת חבטות הום ראן בכל הזמנים בקרב השחקנים הזרים בליגה ואחד משני שחקנים בנשיונל ליג מאז שנת 1900 שהשיגו 160 RBI בעונה אחת, הישג אותו השיג בשנת 2001. סוסה הוא השחקן היחיד בכל הזמנים שאי פעם הצליח לחבוט 60 חבטות בעונה, במשך שלוש עונות רצופות.

## קריירה
סוסה נולד במחוז סן פדרו דה מקוריס שברפובליקה הדומיניקנית.

במהלך הקריירה שלו שיחק בארבע קבוצות מקצועניות שונות. הוא החל את דרכו בליגה המקצוענית בקבוצת טקסס ריינג'רס בשנת 1989. במהלך העונה עבר לקבוצת שיקגו וויט סוקס שם שיחק עד שנת 1991. בשנים 1992 - 2004 שיחק בשיקגו קאבס בה כיכב כאחד החובטים הטובים ביותר בליגה. ב-2005 שיחק בבולטימור אוריולס. ב-2007, שיחק שוב בקבוצת "טקסס ריינג'רס" שם חבט את חבטת ההום ראן ה-600 שלו במהלך הקריירה, והיה לשחקן החמישי בתולדות הליגה שהגיע להישג הזה.

ב-1998 נבחר יחד עם מרק מקגווייר לספורטאי השנה של ספורטס אילוסטרייטד. כמו כן נבחר ל-MVP של ה-MLB.

שמו של סוסה נקשר עם שימוש בסמים משפרי ביצועים ולכן טרם נבחר להיכל התהילה.

## סטטיסטיקות קריירה
* ממוצע חבטות: 27.3%
* חבטות מוצלחות: 2,408
* חבטות הום ראן: 609
* RBI: 1,667

## קישורים חיצוניים

* 

קטגוריה:מהגרים מהרפובליקה הדומיניקנית לארצות הברית
קטגוריה:שחקני בייסבול אמריקאים
קטגוריה:שחקני בייסבול דומיניקנים
קטגוריה:שחקני השדה החיצון
קטגוריה:זוכי פרס ה-MVP של העונה הסדירה ב-MLB
קטגוריה:שחקני בולטימור אוריולס
קטגוריה:שחקני טקסס ריינג'רס
קטגוריה:שחקני שיקגו וייט סוקס
קטגוריה:שחקני שיקגו קאבס
קטגוריה:אמריקאים שנולדו ב-1968
קטגוריה:דומיניקנים שנולדו ב-1968
סן חוסה (פירושונים)

**סן חוסה** (בספרדית: **San José**; באנגלית נהגה "סן חוזה") הוא שם שמשמעו "יוסף הקדוש".

קטגוריה:שמות משפחה
וילנה (רשות מקומית)

**מחוז-משנה וילנה** (בליטאית: **Vilniaus rajono savivaldybė**, , **וילנוס**; בפולנית: **Samorząd Rejonu Wileńskiego**) הוא אחד מ-60 מחוזות משנה של ליטא, במזרח המדינה על גבול בלארוס. בחלוקה המנהלית של ליטא הוא מחוז-משנה של מחוז וילנה.

מחוז-משנה וילנה משתרע על פני 2,129 קמ"ר, ואוכלוסייתו מנתה בשנת 2011, למעלה מ-94,000 תושבים. העיר וילנה, שמוגדרת כמחוז משנה בפני עצמה, משמשת כמרכז המנהלי שלו ושל מחוז וילנה כולו.

## קישורים חיצוניים

* 

* מחוז-משנה וילנה באתר "דיוקן מחוזות ליטא" 

קטגוריה:מחוז וילנה: רשויות מקומיות
אנג'לה פלזנס

**דפני אן אנג'לה פלזנס** (באנגלית: **Daphne Anne Angela Pleasence**; נולדה ב-30 בספטמבר 1941) היא שחקנית אנגלייה.

## ביוגרפיה
פלזנס נולדה בצ'אפלטון שבשפילד בווסט ריידינג יורקשייר, בתם של השחקן דונלד פלזנס ומרים ריימונד. היא למדה באקדמיה המלכותית לאמנות הדרמה.

היא ידועה בשל תפקידה כקתרין הווארד במיני-סדרה של ה-BBC משנת 1970 "ששת נשותיו של הנרי השמיני". תפקידים נוספים היו לה בסרט "עלובי החיים", בעיבוד לרומנים של אנתוני טרולופ "דברי ימי בארצ'סטר", בסדרה מנספילד פארק, ב"סילס מרנר". כמו גם השתתפה בתפקיד אורח בסדרות "רציחות במידסומר" ו"גברת מרפל".

הופעות בולטות שלה היו בסרטי אימה משנות השבעים של המאה העשרים, בהם "From Beyond the Grave", "Symptoms" ו-"The Godsend". בסדרה האימה-הקומית "Dr. Terrible's House of Horrible" שיחקה בתפקיד אורח כסאטירה על הופעותיה הקודמות. ב-1988 שיחקה בסרט "Stealing Heaven". היא גילמה את דמותה של אליזבת הראשונה בפרק "The Shakespeare Code" בסדרת המדע בדיוני "דוקטור הו". ב-1984 שיחקה בתפקיד רוח חג המולד של העבר בסרט הטלוויזיה "מזמור חג המולד". ב-2002 הופיעה בסרטו של מרטין סקורסזה "כנופיות ניו יורק".

בין המחזות שהשתתפה בהם בשידורי רדיו היה עיבוד של ה-BBC ל"סדרת המוסד" מאת אייזק אסימוב בה גילמה את בייטה דארל.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1941
קטגוריה:בריטים שנולדו ב-1941
אניה רבינוביץ'

**אניה רבינוביץ**' (נולדה בשנת 1985), היא שחיינית עבר ישראלית, אלופת ישראל ושיאנית ישראל במשחי החופשי למרחקים בינוניים וארוכים. ייצגה את ישראל באליפות אירופה (ברלין 2002).

## ביוגרפיה
רבינוביץ' התאמנה בקבוצת הפועל ירושלים.

### 2001
בתחרויות השחייה של המכביה השש-עשרה שנערכה ביולי 2001 זכתה רבינוביץ' במדליית זהב במשחה ל-200 מטר חופשי בתוצאה של 2:07.31 דקות. שבועיים לאחר מכן, באליפות ישראל היא זכתה במדליית זהב, במשחה ל-400 מטר חופשי בתוצאה של 4:23.64 דקות.

### 2002
בתחרות שנערכה ביאלבה, צ'כיה במרץ 2002 זכתה רבינוביץ' במדליית כסף במשחה ל-800 מטר שיא אישי חדש של 8:43.38 דקות, התוצאה השנייה בטיבה בכל הזמנים של שחיינית ישראל באותה עת אחרי שיאה של עדי ביכמן. ובכך קבעה את המינימום לאליפות אירופה. שבוע לאחר מכן, באליפות ישראל בשחייה שנערכה בקיבוץ גבעת חיים היא זכתה במדליית זהב, במשחה ל-400 מטר חופשי בשיא ישראלי חדש של 4:15.72 דקות.

#### אליפות אירופה
בתחילת אוגוסט 2002 סייה רבינוביץ' במקום 21 במשחה ל-800 מטר חופשי בתוצאה של 9:08.41 דקות ובמקום 26 במשחה ל-400 מטר חופשי בתוצאה של 4:22.60 דקות.

#### אלופה ושיאנית ישראל
יומיים לאחר מכן, באליפות ישראל בשחייה היא זכתה ב-3 מדליות זהב אישיות, במשחה ל-400 מטר חופשי בתוצאה של 4:23.61 דקות, במשחה ל-800 מטר חופשי בתוצאה של 9:07.02 דקות ובמשחה ל-1500 מטר חופשי בשיא ישראלי חדש של 17:21.04 דקות.

### 2003
באליפות ישראל בשחייה שנערכה ב-2003 זכתה רבינוביץ' בשתי מדליות זהב, במשחה ל-400 מטר חופשי בתוצאה של 4:26.49 דקות ובמשחה ל-800 מטר חופשי בתוצאה של 9:05.36 דקות.

## קישורים חיצוניים

* אניה רבינוביץ' באתר *Swimrankings* 

## הערות שוליים

קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:ישראליות שנולדו ב-1985
קטגוריה:ישראלים שנולדו ב-1985
סן חוסה (מחוז)

**סן חוסה** (בספרדית: ***San José***) הוא מחוז בקוסטה ריקה. המחוז, הנמצא במרכז קוסטה ריקה, גובל במחוזות אלחואלה וארדיה בצפון, בלימון בצפון-מערב, בקרטגו ובחלק נוסף של מחוז לימון במערב, ובפונטרנס בדרום-מערב, בדרום ובמזרח.

במחוז מתגוררים 1,404,242 תושבים (נכון ל-2011), והוא המחוז המאוכלס ביותר בקוסטה ריקה. בירת המחוז היא סן חוסה.

## קנטונים
מבחינה מנהלית מחוז סן חוסה מחולק ל-20 קנטונים, יותר מכל מחוז אחר בקוסטה ריקה.

## קישורים חיצוניים

## הערות שוליים

קטגוריה:קוסטה ריקה: מחוזות
ויקטור מורוז

**ויקטור ואסיליוביץ' מורוז** (באוקראינית: **Віктор Васильович Мороз**; נולד ב-18 בינואר 1968) הוא כדורגלן עבר אוקראיני ששיחק בעמדת החלוץ.

## קריירה כשחקן
מורוז התחיל את הקריירה שלו במחלקת הנוער של דינמו קייב.

ב-15 במרץ 1991 ערך את הופעת הבכורה שלו בקבוצה הבוגרת במשחק נגד שחטאר דונצק.

בקיץ  עזב לראשונה את אוקראינה וחתם בהפועל באר שבע הישראלית.

ב-28 באוגוסט 1993 ערך את הופעת הבכורה שלו בקבוצה בניצחון 1-3 נגד הפועל חיפה בו אף כבש את שער הבכורה שלו בישראל. את עונתו הראשונה בישראל סיים עם 9 שערים ב-36 הופעות וסיים את העונה עם באר שבע במקום ה-3 שהוביל לגביע אופ"א. עונה לאחר מכן כבש 11 שערים והיה מלך השערים של הקבוצה.
בקיץ  חתם במכבי תל אביב וזכה עימה בדאבל, אך היה שותף רק ב-25 משחקים וכבש 2 שערים.

בקיץ  חתם בהפועל צפרירים חולון, בה שותף ולא מצא את הרשת. אך במהלך תקופתו בחולון נפצע למשך שנה.

בשנת  חזר לשחק כדורגל כאשר חתם בצסק"א קייב, וכעבור עונה אחת חתם בליאונינג ווהווין הסינית בה סיים את הקריירה.

## קריירה כמאמן
בשנת  התחיל את הקריירה שלו כמאמן כאשר מונה למאמן נבחרת אוקראינה בכדורגל חופים עימה הגיע למקום השלישי באליפות אירופה בכדורגל חופים שהוביל לאליפות העולם בכדורגל חופים בו סיימה אוקראינה במקום השישי ובסיום האליפות עזב את נבחרת החופים. בשנת  מונה לסקאוט של דינמו קייב. בשנת  מונה למאמן ווהלין לוצק.

## תארים
; דינמו קייב
*אליפות ברית המועצות: 
*אליפות אוקראינה: 
*הגביע האוקראיני: 

; מכבי תל אביב
*אליפות ישראל: 
*הגביע הישראלי: 

## קישורים חיצוניים

קטגוריה:כדורגלנים סובייטים
קטגוריה:כדורגלנים אוקראינים
קטגוריה:מגני כדורגל סובייטים
קטגוריה:מגני כדורגל אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני הפועל באר שבע
קטגוריה:כדורגלני מכבי תל אביב
קטגוריה:כדורגלני צפרירים חולון
קטגוריה:כדורגלני צסק"א קייב
קטגוריה:כדורגלני ליאונינג ווהווין
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:ספורטאים אוקראינים בישראל
קטגוריה:ספורטאים זרים בסין
קטגוריה:אוקראינים שנולדו ב-1968
כלבי המלחמה

**כלבי המלחמה** (באנגלית: **The Dogs of War**) הוא ספר מתח מאת פרדריק פורסיית', שפורסם לראשונה בשנת 1974, המספר על שכירי חרב המבצעים הפיכה במדינה דמיונית במערב אפריקה. שם הספר לקוח מתוך משפט מן המחזה יוליוס קיסר מאת ויליאם שייקספיר: 

את ההשראה לספר שאב הסופר משהותו בגינאה המשוונית בשנות השבעים. בשנת 1980 עובד הספר לסרט קולנוע מצליח בבימויו של ג'ון אירווין ובכיכובם של כריסטופר ווקן, טום ברנג'ר וג'ו-בת' ויליאמס.
## עלילה
קארלו אלפרד תומאס שאנון, יוצא חיל הנחתים המלכותי, הפועל כשכיר חרב באפריקה נשכר על ידי סר ג'יימס מנסון, איש עסקים בריטי, במטרה לגייס כוח שכירי חרב לביצוע הפיכה צבאית במדינה הדמיונית זאנגארו ולהדיח את הרודן ז'אן קימבה.

## קישורים חיצוניים
* 
* הסרט .
* משה דור, כלבי המלחמה, מעריב, 23 בינואר 1981.

## הערות שוליים

קטגוריה:ספרי מתח
קטגוריה:ספרים בריטיים
קטגוריה:ספרי 1974
קטגוריה:ספרי ריגול
קטגוריה:פרדריק פורסיית'
קטגוריה:ספרים שעובדו לסרטים
קטגוריה:ספרי הוצאת שוקן
נרינגה (רשות מקומית)

**נרינגה** (בליטאית: **Neringos savivaldybė**) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קלייפדה.

מחוז-משנה נרינגה משתרע על פני 94.4 קמ"ר, ואוכלוסייתו מנתה בשנת 2010, למעלה מ-3,685 תושבים, בנרינגה קיים מוזיאון שנוסד בשנת 1933 והוא מונה כ-4,500 פריטים שונים.

## קישורים חיצוניים

* 

קטגוריה:מחוז קלייפדה
קטגוריה:מחוז קלייפדה: רשויות מקומיות
גאספה (עיר)

**גאספה** (בצרפתית: Gaspé) היא עיר בקצה חצי האי גאספזי שבמזרח קוויבק, קנדה.

גאספה היא העיר המאוכלסת ביותר בחצי האי גאספזי. נכון לשנת 2011 היו בעיר 15,163 תושבים

## מקור השם
לפי הוועדה למקור השמות של קוויבק, קיימות מספר תאוריות למקור השם גאספה. ז'אק קרטייה שמה על מקום מדרום לאי אונטיקוסטי בשם *Honguedo* (אונז'דו) שמשמעותו "מקום התכנסות" בשפת מיקמק . שם זה נשמר בשמו של המצר בין האי ד'אונטיקוסטי לחצי האי גאספזי שנקרא מצר אונז'דו. בנוגע לשם גאספה יש מספר השערות:
* ההשערה הראשונה טוענת שמקור השם הוא משפת המיקמק, אחת מהשפות האמרינדיאניות. במיקמק המילה "Gespeg" משמעותה סוף האדמה. המילה הזו היא גם המקור לשם "Gespegeoag" שהועבר לצרפתית לשם גאספזי, שמו של כל חצי האי.
* השערה אחרת היא שמקור המילה היא מבסקית *geizpe* שמשמעותו צל או מקום הגולים. הסיבה שמעריכים שמקור השם מהשפה הבסקית היא מפני שכאשר ז'אק קרטייה מגיע למפרץ גאספה במהלך קיץ 1534, היה מלווה במספר ספנים בסקים שכבר הגיעו למפרץ סנט לורנס לציד לווייתנים.
ההשערה שמקובלת היום היא ההשערה הראשונה כאשר המשמעות של סוף נובעת ממיקום העיר בקצה חצי-האי.

## גאוגרפיה
העיר מורכבת ממרכז העיר שמסביבו מספר כפרים (או רבעים). זאת העיר העיקרית באזור והיא העיר עם האוכלוסייה המיקמקית השלישית בגודלה. העיר נמצאת בקצה חצי האי גאספזי שמפריד בין נהר סנט לורנס לבין מפרץ סנט לורנץ.

הגן הלאומי פוריון נמצא מחוץ לגבולות העיר. הגן הלאומי נוסד ב-1970 והוא ממוקם בקצה גאספזי. שטחו 244 קמ"ר.

## היסטוריה
ממוזער|שמאל|צלב גאספה מגרניט שנוצר ב-1934
ב-24 ביולי 1534, במהלך המסע הראשון שלו לאמריקה, ז'אק קרטייה הוא נמלט למצר גאספה וסימן שם צלב כדי לציין שהוא לקח את הטריטוריה בשמו של פרנסואה הראשון, מלך צרפת. זה גם המקום בו הוא פוגש את דונקונה עם 150 אירוקויים שהיו במסע דיג. מיקום זה היה מרוחק ממקום מושבם במעלה נהר סנט לורנס.
במסגרת חוזה פריז צרפת ויתרה על העיר, כמו על כל החזקותיה באמריקה הצפונית, והאנגלים נכנסו לעיר. באותן שנים התפתחה מאוד תעשיית הדיג באזור בעיקר של דג הבקלה.

ב-1934, הממשל הפדרלי החליט להקים צלב מגרניט במסגרת חגיגות 400 שנה להגעת קרטייה. הצלב סותת מסלע גרניט אפור והגיע לגובה של 9.75 מטר.

## ערים תאומות
* 
* 

## קישורים חיצוניים

* 
* 
* 

## הערות שוליים

קטגוריה:קוויבק: ערים
קטגוריה:יישובים שהוקמו ב-1971
פרינאי (רשות מקומית)

**פרינאי** (בליטאית: **Prienų rajono savivaldybė**) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קובנה.

מחוז-משנה פרינאי משתרע על פני 1,031 קמ"ר, ואוכלוסייתו מנתה בשנת 2014, למעלה מ-28,500 תושבים.

## קישורים חיצוניים

* 

קטגוריה:מחוז קובנה
קטגוריה:מחוז קובנה: רשויות מקומיות
ג'לאל אבו טועמה

**ג'לאל אבו טועמה** (1946 - 22 ביוני 2006) היה ראש עיריית באקה אל גרבייה, ופעיל פוליטי וחברתי במגזר הערבי בישראל.

## ביוגרפיה

נולד בבאקה אל גרבייה. סיים לימודי תואר ראשון בפסיכולוגיה באוניברסיטת בר-אילן. מיד לאחר מכן נבחר לכהן כראש מועצה בכפרו באקה אל גרבייה, עוד בטרם מלאו לו 23 שנים, ובכך היה ראש המועצה הצעיר ביותר בארץ. הוא הקים את תנועת הנוער הראשונה בבאקה אל גרבייה, הפעיל פרויקטים חינוכיים וספורטיביים, וייסד את קבוצת הכדורגל "הפועל באקה". בשנת 1992 נבחר בפעם השנייה לראשות המועצה. בתקופת כהונתו הוכרזה באקה אל גרבייה כעיר.

אבו טועמה כיהן כיו"ר העמותה לקידום הדמוקרטיה במגזר הערבי בישראל, והיה חבר הנהלת המרכז האקדמי ע"ש רופין, חבר המועצה הציבורית של קרן ירושלים, ויו"ר ארגון החקלאים הערבים בישראל. בתקופה האחרונה בחייו פעל לפיתוח נושא מטעי הזיתים במגזר הערבי והיהודי. כיהן כחבר במספר רב של ועדות ומועצות ציבוריות לקידום ההבנה בין ערבים ויהודים (בהן עמותת ברית בני שם).

אבו טועמה מת בגיל 59 במהלך כנס קיסריה, בו נאם על סוגיית העוני במגזר הערבי. השאיר אחריו אישה, חמישה ילדים ותשעה נכדים.

## קישורים חיצוניים
* 

קטגוריה:ראשי מועצת באקה אל-גרבייה
קטגוריה:ראשי עיריית באקה אל-גרבייה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1946
קטגוריה:ישראלים שנפטרו ב-2006
קטגוריה:ערבים בראשות רשויות מקומיות בישראל
לובוב אקסלרוד

**לובוב (אסתר) איזקובנה אקסלרוד** (רוסית: **Любо́вь (Эмтер) Исаа́ковна Аксельро́д**; 1868 פלך וילנה – 5 בפברואר 1946 מוסקבה) הייתה מהפכנית יהודיה-רוסית, פילוסופית, חוקרת ספרות ופובליציסטית. כינויה הספרותי היה "אורתודוקס".

## קורות חיים
אקסלרוד נולדה בעיירה דונילוביצ'ה בפלך וילנה (כיום חלק ממחוז ויטבסק שבבלארוס), אביה היה רב. בגיל 16 היא הצטרפה לתנועה מהפכנית. ב-1887 לאחר ניסיון כושל להתנקש בחייו של אלכסנדר השלישי היא היגרה לצרפת, יותר מאוחר עברה לשווייץ. לאחר עזיבתה את ביתה היא כמעט לגמרי ניתקה את קשריה עם היהדות. בשווייץ היא לקחה חלק פעיל בתנועות מהפכניות של המהגרים הרוסים. עד 1892 הייתה פעילה בתנועת הנרודניקים, אך בשנה זו עזבה את התנועה והחלה לתמוך ברעיונות המרקסיזם, היא הצטרפה אל תנועת שחרור העמל (רוסית: Освобождение труда, אוסבובּוז'דינייה טרודה) והייתה במשך שנים עוזרת של מייסד התנועה גאורגי פלחנוב.

ב-1900 היא סיימה את לימודי דוקטורט באוניברסיטת ברן, לאחר מכן החלה לפרסם מאמרים בעיתונים סוציאל-דמוקרטיים בשפה הרוסית איסקרה וזאריה. ב-1906 לאחר מתן חנינה לחברי תנועות האופוזיציה באימפריה הרוסית היא חזרה לרוסיה.

ב-1903 היא פרסמה מאמר באיסקרה בשם "מכתב גלוי של יהודי אל היהודים", תחילה לא היה ידוע מיהו מחבר המאמר, זה נודע רק ב-1907. במאמר זה שוללת אקסלרוד את גישתה של תנועת הבונד כי יש להכיר ביהודים כאומה מיוחדת ומשווה גישה זו של הבונד אל גישתם של הציונים.

במרץ 1917 הייתה חברת מרכז של המנשביקים ולאחר מכן הצטרפה אל תנועתו של פלחנוב אחדות. בשנות העשרים של המאה ה-20 היא החלה ללמד במוסדות להשכלה גבוהה של ברית המועצות.

לובוב אקסלרוד הייתה בין ראשי תומכי הפילוסופיה מכניסטית ועל כך נמתחה עליה ביקורת קשה על ידי אברם דבורין.

## לקריאה נוספת
*יצחק מאור, **שאלת היהודים בתנועה הליבראלית והמהפכנית ברוסיה**, מוסד ביאליק, תשכ"ד, עמ' 144 - 149.

## קישורים חיצוניים
* 
* על לובוב אקסלרוד בכתב העת סקפסיס 
* אל השאלה הלאומית של לובוב אקסלרוד, קובץ של שני מאמריה של אקסלרוד 
* אתר המוקדש ללובוב אקסלרוד 

## הערות שוליים

קטגוריה:פילוסופיות יהודיות
קטגוריה:פילוסופים יהודים רוסים
קטגוריה:מהפכנים יהודים רוסים
קטגוריה:מנשביקים
קטגוריה:מרקסיסטים
קטגוריה:אישים הקבורים בבית העלמין דונסקויה החדש
קטגוריה:רוסיות שנולדו ב-1868
קטגוריה:רוסים שנולדו ב-1868
קטגוריה:נפטרות ב-1946
קטגוריה:רוסים שנפטרו ב-1946
קרחון סקוט (ההרים הטראנס-אנטארקטיים)

**קרחון סקוט** (באנגלית: **Scott Glacier**') הוא קרחון גדול בהרי טאפלי, בהרי המלכה מוד, בשטח חסות רוס שבאנטארקטיקה.

אורכו של הקרחון 190 ק"מ, והוא מנקז את תכסית הקרח המזרח-אנטארקטית דרך הרי המלכה מוד אל מדף הקרח רוס. קרחון סקוט הוא אחד משורה של קרחונים גדולים הזורמים על פני ההרים הטראנס-אנטארקטיים, עם קרחון אמונדסן במערב והקרחונים לוורט ורידי במזרח.

## גאוגרפיה

מקור קרחון סקוט הוא ברמת הקוטב בשכנות לכף ד'אנג'לו והר האו, והוא יורד בין רמת נילסן וההרים של מתלול ווטסון עד שהוא נכנס אל מדף הקרח רוס ממש ממערב להרי טאפלי.

הרי טאפלי, מתלול ווטסון, הר בלקבורן והרי לה גורס תוחמים את קרחון סקוט בשוליו המזרחיים, ואילו גבעות קארו, הרי הייז, מתלול פוקנר והרי רוסון מגדירים את הקצה המערבי של שטח הניקוז של קרחון סקוט.

## היסטוריה
### גילוי ומיפוי הקרחון

קרחון סקוט התגלה בדצמבר 1929 על ידי הקבוצה הגאולוגית של משלחת בירד לאנטארקטיקה, אשר חקרה את האזור בפיקודו של לורנס גולד. 

### מקור השם

שמו של הקרחון ניתן לו על ידי  הוועדה המייעצת לשמות אנטארקטיים (US-ACAN).

הקרחון נקרא על שם חוקר אנטארקטיקה רוברט פלקון סקוט, שמעולם לא ראה את הקרחון שנקרא לאחר שנים על שמו אבל טיפס על קרחון בירדמור בכיוון מערב, בדרכו אל הקוטב הדרומי במשלחת טרה נובה בשנים 1911 – 1912. הראשונים שחצו את הקרחון על מגלשי סקי היו מרטין ויליאמס הקנדי וג'רי קור מארצות הברית בשנת 1990 ומייק מקדואל האוסטרלי, במסע סקי חוצה יבשה מן הקוטב הדרומי אל החוף. מכאן שוויליאמס וקור היו הראשונים שחצו את אנטארקטיקה בכוח אדם בלבד, ללא כלבים, פונים או כלי רכב ממונעים. מסע הסקי תואר בספר "The Snotsicle Traverse" מאת גרי קור.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA173&lpg=PA173&dq=%22Scott+Glacier%22+(Transantarctic+Mountains)&source=bl&ots=PEmilYwg3y&sig=6uWTeIxGmn6KBjLFkHLyvRG6occ&hl=en&sa=X&ved=0ahUKEwjb9aOewtjZAhXnAMAKHYX1Coc4ChDoAQhAMAQ#v=onepage&q=%22Scott%20Glacier%22%20(Transantarctic%20Mountains)&f=false The Transantarctic Mountains: Rocks, Ice, Meteorites and Water]**, Springer, P. 173

• Damien Gildea, **[https://books.google.co.il/books?id=4rHtBgAAQBAJ&pg=PT9&lpg=PT9&dq=%22Scott+Glacier%22+(Transantarctic+Mountains)&source=bl&ots=DV1wEvDloO&sig=uIMd9tcLMqE4j3K8uuzW-AzG32g&hl=en&sa=X&ved=0ahUKEwjb9aOewtjZAhXnAMAKHYX1Coc4ChDoAQhOMAc#v=onepage&q=%22Scott%20Glacier%22%20(Transantarctic%20Mountains)&f=false Transantarctic Mountains - Mountaineering in Antarctica: Travel Guide]**

## קישורים חיצוניים

* קרחון סקוט באתר הסקר הגאולוגי של ארצות הברית

## הערות שוליים

סקוט
לזדיי (רשות מקומית)

**לזדיי** (בליטאית: **Lazdijų rajono savivaldybė**) הוא אחד מ-60 מחוזות משנה של ליטא, השוכן בדרום המדינה על גבול בלארוס ופולין. בחלוקה המנהלית של ליטא הוא מחוז-משנה של מחוז אליטא.

מחוז-משנה לזדיי משתרע על פני 1,309 קמ"ר, ואוכלוסייתו מנתה בשנת 2014, למעלה מ-21,000 תושבים. העיר הגדולה ביותר במחוז המשנה היא העיר לזדיי, המשמשת כמרכז המנהלי שלו.

## קישורים חיצוניים

* 

* מחוז-משנה לזדיי באתר "דיוקן מחוזות ליטא" 

קטגוריה:מחוז אליטא: רשויות מקומיות
אליטא (רשות מקומית)

**מחוז-משנה אליטא** (בליטאית: **Alytaus rajono savivaldybė**, **אליטוס**) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז אליטא.

מחוז-משנה אליטא משתרע על פני 1,404 קמ"ר, ואוכלוסייתו מנתה בשנת 2014, למעלה מ-27,000 תושבים. העיר אליטא, שמוגדרת כמחוז משנה בפני עצמה, משמשת כמרכז המנהלי שלו ושל מחוז אליטא כולו.

היישובים הגדולים במחוז-המשנה (העיר אליטא עצמה אינה נחשבת חלק ממנו), הן העיירות סימנאס (שנקראה בפי יהודיה: סימנה) ודאוגאי (שנקראה בפי יהודיה: דאוג). 3 עיירות קטנות: בוטרימוניס (בוטרימאנץ), נמונאיטיס וקרוקיאלאוקיס. מלבדן ישנן במחוז-המשנה עוד 426 כפרים קטנים וחוות.

## קישורים חיצוניים

* 

* מחוז-משנה אליטא באתר "דיוקן מחוזות ליטא" 

קטגוריה:מחוז אליטא: רשויות מקומיות
אניקשט (רשות מקומית)

**אניקשט** (בליטאית: **Anykščių rajono savivaldybė**) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז אוטנה.

מחוז-משנה אניקשט משתרע על פני 1,765 קמ"ר, ואוכלוסייתו מנתה בשנת 2014, קרוב ל-27,000 תושבים. העיר הגדולה ביותר במחוז המשנה היא העיר אניקשט, המשמשת כמרכז המנהלי שלו. מחוז המשנה גובל במחוזות המשנה פוניבז' (מחוז פוניבז') ואוקמרגה (מחוז וילנה).

## קישורים חיצוניים

* 

* מחוז-משנה אניקשט באתר "דיוקן מחוזות ליטא" 

קטגוריה:מחוז אוטנה: רשויות מקומיות
מולייטאי (רשות מקומית)

**מולייטאי** (בליטאית: **Molėtų rajono savivaldybė**) היא אחת מ-60 הרשויות המקומיות של ליטא. 

רשות מקומית מולייטאי משתרעת על פני 1,368 קמ"ר, ואוכלוסייתה מנתה בשנת 2011, למעלה מ-20,000 תושבים. העיר הגדולה ביותר ברשות המקומית היא העיר מולייטאי, המשמשת כמרכז המנהלי שלה. רשות מקומית שוכנת בדרומו של מחוז אוטנה במעין מובלעת בשטחו של מחוז וילנה, וגובלת בארבע רשויות מקומיות של מחוז זה.

## קישורים חיצוניים

* 

* רשות מקומית מולייטאי באתר "דיוקן מחוזות ליטא" 

קטגוריה:מחוז אוטנה: רשויות מקומיות
קטגוריה:יישובים שהוקמו ב-1950
אוטנה (רשות מקומית)

**אוטנה** (בליטאית: **Utenos rajono savivaldybė**, **אוטנוס**) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז אוטנה.

מחוז-משנה אוטנה משתרע על פני 1,229 קמ"ר, ואוכלוסייתו מנתה בשנת 2012, למעלה מ-42,000 תושבים. העיר הגדולה ביותר במחוז המשנה היא העיר אוטנה, המשמשת כמרכז המנהלי שלו ושל מחוז אוטנה כולו.

## קישורים חיצוניים

* 

* מחוז-משנה אוטנה באתר "דיוקן מחוזות ליטא" 

קטגוריה:מחוז אוטנה: רשויות מקומיות
ויסגינס (רשות מקומית)

**ויסגינס** (בליטאית: **Visagino savivaldybė**) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז אוטנה.

מחוז-משנה ויסגינס הוא אחד ממחוזות המשנה הקטנים ביותר בליטא, שטחו הכולל הוא 58 קמ"ר בלבד, ואוכלוסייתו מנתה בשנת 2012, למעלה מ-20,000 תושבים, רובם המוחלט בשטח העירוני. העיר היחידה במחוז המשנה היא העיר ויסגינס, המשמשת כמרכז המנהלי שלו. עם הקמת מחוז-המשנה (רשמית ב-1994 ומעשית ב-1995) כלל מחוז המשנה רק את שטחי העיר ויסגינס, ומאוחר יותר צורפו לתחומו חלק משטחי מחוז-משנה איגנלינה.

## קישורים חיצוניים

* 

* מחוז-משנה ויסגינס באתר "דיוקן מחוזות ליטא" 

קטגוריה:מחוז אוטנה: רשויות מקומיות
המשלחת הראשונה של ריצ'רד בירד לאנטארקטיקה

ממוזער|שמאל|260px|משלחת בירד
**המשלחת הראשונה של ריצ'רד בירד** לאנטארקטיקה יצאה בשנת 1928, עם שתי אוניות ושלושה מטוסים: אוניית הדגל של ריצ'רד בירד הייתה "העיר ניו יורק" (אונייה נורווגית ששימשה לציד כלבי-ים ונקראה בעבר "סמסון". היא התפרסמה בקרבתה אל האונייה טיטאניק כשזו ירדה למצולות; מטוס פורד תלת-מנועי בשם "פלויד בנט", (על שם הטייס המנוח  שנלווה אל בירד בסיורי התעופה הקודמים שלו); מטוס "פיירצ'יילד" FC-21FC-2W2, NX8006 שנבנה בשנת 1928 ונקרא "כוכבים ופסים" (מוצג עכשיו במוזיאון התעופה של וירג'יניה, בהשאלה ממוזיאון האוויר והחלל הלאומי ומטוס פוקר יוניברסל חד-מנועי שנקרא "וירג'יניה" (מדינת הולדתו של בירד). מחנה בסיס בשם אמריקה הקטנה הוקם על מדף הקרח רוס וממנו יצאו משלחות מדעיות בנעלי שלג, מזחלות-כלבים, מזחלה ממונעת ומטוסים. במשך כל אותו קיץ יצאו משלחות צילום וסקרים גאולוגיים, וב-28 בנובמבר 1929 יצאה לדרך הטיסה המפורסמת אל הקוטב הדרומי וחזרה. בירד, עם הטייס ברנט בלצ'ן, טייס המשנה/אלחוטן הרולד ג'ון והצלם אשלי מקינלי, הטיסו את הפורד התלת-מנועי אל הקוטב הדרומי וחזרה ב-18 שעות, 41 דקות. הם התקשו להתרומם לגובה מספיק, ונאלצו להשליך מכלי דלק ריקים, כמו גם את אספקת החירום שלהם, כדי להגיע לגובה רמת הקוטב. על אף זאת, הטיסה הושלמה בהצלחה ובירד נכנס לספרי ההיסטוריה.   

כתוצאה מן הפרסום שזכה לו, קודם בירד לדרגת סגן אדמירל בחקיקה מיוחדת של הקונגרס, ב-21 בדצמבר 1929. כיוון שהיה אז בן 41 בסך הכל, היה בירד לאדמירל הצעיר ביותר בתולדות הצי האמריקאי. מקורות מסוימים טוענים, שציון זה של האדמירל הצעיר ביותר של צי ארצות הברית שייך לאלמו צומוואלט, אבל צומוואלט היה בן 44 כשקודם לדרגת סגן אדמירל.

אחרי עוד קיץ של מסעות חקר, חזרה המשלחת לצפון אמריקה ב-18 ביוני 1930. היא קיבלה את מדליית הזהב של החברה הגאוגרפית האמריקאית. 

בירד, שנהנה מהכרה בין-לאומית כחוקר וחלוץ בטיסות לקוטב, שירת תקופה מסוימת (1935-1931) כנשיא כבוד לאומי של "פי גאמה מו", אגודת הכבוד הבינלאומית במדעי החברה. ב-1928 נשא את דגל האגודה במשלחת ההיסטורית לאנטארקטיקה, כדי להחדיר יתר דרמה לרוח ההרפתקה אל הבלתי נודע, שאפיינה הן את מדעי הטבע והן את מדעי החברה.

## קישורים חיצוניים

קטגוריה:אנטארקטיקה: מגלי היבשת
קטגוריה:משלחות לקוטב הדרומי
שיללה (רשות מקומית)

**שיללה** (בליטאית: **Šilalės rajono savivaldybė** ) הוא אחד מ-60 מחוזות משנה של ליטא, השוכן במערב המדינה. בחלוקה המנהלית של ליטא הוא מחוז-משנה של מחוז טאורגה.

מחוז-משנה שיללה משתרע על פני 1,188 קמ"ר, ואוכלוסייתו מנתה בשנת 2014, למעלה מ-25,000 תושבים. העיירה הגדולה ביותר במחוז המשנה היא שיללה, המשמשת כמרכז המנהלי שלו.

## קישורים חיצוניים

* 

* מחוז-משנה שיללה באתר "דיוקן מחוזות ליטא" 

קטגוריה:מחוז טאורגה: רשויות מקומיות
מז'ייקיאי (רשות מקומית)

**מז'ייקיאי** (בליטאית: **Mažeikių rajono savivaldybė** ) היא אחת מ-60 הרשויות המקומיות של ליטא, השוכנת בצפון-מערב המדינה על גבול לטביה. 

רשות מקומית מז'ייקיאי משתרעת על פני 1,220 קמ"ר, ואוכלוסייתה מנתה בשנת 2014, למעלה מ-56,000 תושבים. העיר הגדולה ביותר ברשות היא מז'ייקיאי, המשמשת כמרכז המנהלי שלה.

## קישורים חיצוניים

* 

* רשות מקומית מז'ייקיאי באתר "דיוקן מחוזות ליטא" 
* אתר הנצחה לקהילה היהודית של מז'ייק באינטרנט

קטגוריה:מחוז טלז: רשויות מקומיות
יורבורג (רשות מקומית)

**יורבורג** (בליטאית: **Jurbarko rajono savivaldybė**) הוא אחד מ־60 מחוזות משנה של ליטא, השוכן בחלקה המערבי של המדינה לאורך גבול מחוז קלינינגרד שברוסיה.

בחלוקה המנהלית של ליטא, יורבורג משתייך למחוז טאורגה, והוא אחד מארבעת מחוזות המשנה המרכיבים את המחוז.

## גאוגרפיה
מחוז-משנה יורבורג משתרע על שטח של כ־1,507 קמ"ר. עובר בו נהר הניימן, מהנהרות המרכזיים והארוכים בליטא, אשר ממלא תפקיד חשוב בנוף הטבעי והחברתי של האזור.

המחוז גובל מצפון במחוזות-המשנה רגייטה וקאונס, ממערב במחוז פלאונגה, ממזרח במחוז משנה טאורגה, ומדרום במחוז קלינינגרד הרוסי.

## אוכלוסייה
נכון ל־2014, אוכלוסיית המחוז מנתה כ־28,000 תושבים. העיירה המרכזית והגדולה ביותר היא יורבורג, המשמשת גם כמרכז המנהלי. האוכלוסייה מפוזרת במספר עיירות קטנות וכפרים, כאשר רבים מהתושבים עוסקים בחקלאות, ייעור ותיירות פנים.

## היסטוריה
האזור של יורבורג היה מיושב עוד מימי הביניים, ובמהלך ההיסטוריה השתייך לנסיכויות ולממלכות שונות, בהן הדוכסות הגדולה של ליטא, האימפריה הרוסית וברית המועצות. לאחר הכרזת העצמאות של ליטא ב־1990, הוגדר האזור כמחוז-משנה עצמאי תחת מחוז טאורגה.

## ממשל ומנהל
מחוז המשנה מחולק ל־12 יחידות ניהוליות פנימיות (Elderships), הכוללות עיירות, כפרים ואזורים כפריים. המועצה המקומית פועלת מבניין העירייה ביורבורג, ומשמשת כגוף השלטוני המרכזי.

## אתרים בולטים

נהר הניימן – חוצה את האזור ומושך אליו תיירים חובבי טבע, שיט ודיג.

מוזיאון יורבורג להיסטוריה מקומית.

טירות ומבנים היסטוריים מתקופת ימי הביניים והכיבוש הגרמני.

## קישורים חיצוניים
* 

מחוז-משנה יורבורג באתר "דיוקן מחוזות ליטא" 

האתר הרשמי של מחוז-משנה יורבורג 

קטגוריה:מחוז טאורגה: רשויות מקומיות
פגייגיאי (רשות מקומית)

**פגייגיאי** (בליטאית: **Pagėgių savivaldybė** ) היא אחת מ-60 הרשויות המקומיות של ליטא, השוכנת במערב המדינה על גבול רוסיה, במחוז טאורגה.

רשות מקומית פגייגיאי משתרעת על פני 537 קמ"ר, ואוכלוסייתה מנתה בשנת 2014, קרוב ל-9,000 תושבים. העיירה הגדולה ביותר ברשות מקומית היא פגייגיאי, המשמשת כמרכז המנהלי שלו.

## קישורים חיצוניים

* 

* רשות מקומית פגייגיאי באתר "דיוקן מחוזות ליטא" 

## הערות שוליים

קטגוריה:מחוז טאורגה: רשויות מקומיות
קובנה (רשות מקומית)

**קובנה** (בליטאית: **Kauno rajono savivaldybė**) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קובנה.

מחוז-משנה קובנה משתרע על פני 1,496 קמ"ר, ואוכלוסייתו מנתה בשנת 2014, למעלה מ-87,168 תושבים, בירת המחוז היא העיר קובנה. העיר הגדולה במחוז משנה אחרי קובנה היא גרליאבה בה מתגוררים כ-13 אלף תושבים.

בעבר בתחום משחוז משנה היו עיירות יהודיות רבות. עד היום שרד בית הכנסת של צ'קישקה שנבנה בשנת 1887.

## קישורים חיצוניים

* 

קטגוריה:מחוז קובנה
קטגוריה:מחוז קובנה: רשויות מקומיות
בירשטונאס (רשות מקומית)

**בירשטונאס** (בליטאית: **Birštono savivaldybė**, ) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז קובנה.

מחוז-משנה בירשטונאס הוא אחד ממחוזות-המשנה הקטנים ביותר במדינה, ושטחו הכולל עומד על 124 קמ"ר בלבד, ואוכלוסייתו מנתה בשנת 2014, למעלה מ-4,000 תושבים. העיירה הגדולה ביותר במחוז המשנה היא בירשטונאס, המשמשת כמרכז המנהלי שלו.

## קישורים חיצוניים

* 

* מחוז-משנה בירשטונאס באתר "דיוקן מחוזות ליטא" 

קטגוריה:מחוז קובנה: רשויות מקומיות
קאישיאדוריס (רשות מקומית)

**קאישיאדוריס** (בליטאית: **Kaišiadorių rajono savivaldybė**, ) היא אחת מ-60 הרשויות המקומיות של ליטא. היא ממוקמת במחוז קובנה.

רשות מקומית קאישיאדוריס משתרעת על פני 1,087 קמ"ר, ואוכלוסייתה מנתה בשנת 2014, למעלה מ-32,000 תושבים. היישוב הגדול ביותר ברשות הוא קאישיאדוריס, המשמש כמרכז המנהלי שלה.

## קישורים חיצוניים

* 

* רשות מקומית קאישיאדוריס באתר "דיוקן מחוזות ליטא" 

קטגוריה:מחוז קובנה: רשויות מקומיות
שילוטה (רשות מקומית)

**שילוטה** (בליטאית: **Šilutės rajono savivaldybė**, ) הוא אחד מ-60 מחוזות משנה של ליטא, השוכן במערב המדינה לחופי הים הבלטי. בחלוקה המנהלית של ליטא הוא מחוז-משנה של מחוז קלייפדה.

העיר הגדולה ביותר במחוז המשנה היא שילוטה, המשמשת כמרכז המנהלי שלו. בדרומו גובל מחוז המשנה בשטח רוסיה.

## קישורים חיצוניים

* 

* מחוז-משנה שילוטה באתר "דיוקן מחוזות ליטא" 

קטגוריה:מחוז קלייפדה: רשויות מקומיות
קארל גרוסמן

**קארל פרידריך וילהלם גרוסמן** (בגרמנית: **Carl Friedrich Wilhelm Großmann**; 13 בדצמבר 1863 – 5 ביולי 1922) היה רוצח סדרתי גרמני. גרוסמן התאבד בזמן שחיכה להוצאתו להורג מבלי לתת הודאה שלמה על היקף פשעיו ומניעיו, והם נותרו במידה רבה לא ידועים.

## ביוגרפיה
לא ידוע הרבה על ראשית חייו של גרוסמן, מלבד שהיו לו העדפות סדיסטיות בכל הנוגע למין, ושהורשע מספר פעמים בגין התעללות מינית בילדים.

ב-21 באוגוסט 1921 נעצר גרוסמן בדירתו שבברלין אחרי ששכנים שמעו צרחות ורעשים של דפיקות מדירתו ובעקבותיהם שקט. השוטרים שפרצו לדירה ובדקו את המקום מצאו על המיטה גופה טרייה של אישה שנרצחה. גרוסמן נלקח למעצר והועמד לדין בגין רצח מדרגה ראשונה. שכנים דיווחו שבמהלך השנים האחרונות היה נראה כי גרוסמן בילה באופן סדיר בחברתן של נשים, בעיקר צעירות שנראו עניות. רבות נכנסו לדירה, אך רק מעטות יצאו ממנה.

לפני כן, במהלך מלחמת העולם הראשונה, מכר גרוסמן בשר רב בשוק השחור, ואף היה לו דוכן נקניקיות בתחנת רכבת קרובה לביתו. האמונה הרווחת היא שהבשר היה משאריות של קורבנותיו, כשהעצמות וחלקים אחרים שהם בלתי אכילים הושלכו לנהר. לא ידוע כמה קורבנות גרוסמן קטל. רק הגופה של הקורבן האחרון נמצאה, יחד עם כתמי דם בדירה שהראו שלפחות עוד שלושה אנשים נרצחו שם בשבועות המעטים שקדמו למעצר. יש המציעים כי 50 נשים נכנסו לדירתו של גרוסמן שם הן נרצחו, בותרו ולבסוף נאכלו על ידי לקוחות תמימים של עסקי הבשר שלו.

גרוסמן הורשע ברצח ונידון למוות, אך לפני ביצוע גזר הדין הוא תלה את עצמו בתאו.

## ראו גם
* המרטש מאטלנטה
* המפלצת מפירנצה

## לקריאה נוספת

* Matthias Blazek (2009), *Carl Großmann und Friedrich Schumann – Zwei Serienmörder in den zwanziger Jahren*, ibidem-Verlag, Stuttgart, 
* Horst Bosetzky (2004), *Die Bestie vom Schlesischen Bahnhof*, Jaron-Verlag, Berlin, 
* Peter Haining (2005), *Cannibal Killers Murderers who kill and eat their victims*, chapter: "The Bread And Butter Brides", Magpie Books, UK, 
* Maria Tatar (1995), *Lustmord: Sexual Murder in Weimar Germany*, Princeton, NJ (English), 
* Masters, R.E.L.; Lea, Eduard; Edwardes, Allen, (1963), *Perverse Crimes in History: Evolving Concepts of Sadism, Lust-Murder, and Necrophilia from Ancient to Modern Times*, NY: Julian Press

## קישורים חיצוניים

## הערות שוליים

קטגוריה:רוצחים סדרתיים גרמנים
קטגוריה:מתאבדים: חשודים בפלילים
קטגוריה:גרמנים שנולדו ב-1863
קטגוריה:גרמנים שנפטרו ב-1922
אלחואלה (מחוז)

**אלחואלה** (בספרדית: **Alajuela**) הוא מחוז בקוסטה ריקה. המחוז, הנמצא בצפון קוסטה ריקה, גובל בניקרגואה בצפון, בארדיה במערב, בסן חוסה בדרום ובפונטרנס ובגואנאקאסטה במערב.

במחוז מתגוררים 848,146 תושבים (נכון ל-2011). בירת המחוז היא אלחואלה.

## קנטונים
מבחינה מנהלית מחוז אלחואלה מחולק ל-15 קנטונים.

## קישורים חיצוניים

## הערות שוליים

קטגוריה:קוסטה ריקה: מחוזות
נוסחת קושי-בינה

באלגברה ליניארית, **נוסחת קושי בינה** היא נוסחה לדטרמיננטה של מכפלת מטריצות שאינן דווקא ריבועיות.

הדטרמיננטה מוגדרת רק למטריצות ריבועיות. היא כפלית, כלומר מקיימת את הזהות \det(AB)=\det(A)\det(B) לכל שתי מטריצות ריבועיות מאותו סדר. נוסחת קושי בינה מכלילה את הזהות גם למטריצות שאינן דווקא ריבועיות.

## הנוסחה

תהיינה A, B מטריצות מסדר m \times n, n \times m בהתאמה. נסמן ב-S את קבוצת כל תתי הקבוצות של \{1,2,..,n\} מגודל m. עבור \tau \in S, נסמן ב-A^{\tau} את המטריצה המתקבלת מהעמודות של A באינדקסים הנמצאים ב-\tau (בסדר המקורי), וב-B^{\tau} את המטריצה המתקבלת מהשורות של B באינדקסים הנמצאים ב-\tau (בסדר המקורי). אז מתקיים:
:\det(AB)=\sum_{\tau \in S} \det(A^\tau)\det(B^\tau)
הנוסחה מעניינת כאשר n>m. אם n=m, אז S=\{\{1,...,n\}\} כלומר תת-הקבוצה היחידה היא הקבוצה כולה ואז המטריצות זהות למקוריות ומתקבלת הזהות \det(AB)=\det(A)\det(B). אם m>n, אין תתי קבוצות כאלה ולכן הסכום הוא הסכום הריק ששווה ל-0, ואכן במקרה זה הדטרמיננטה בהכרח 0 כי המטריצה לא הפיכה משיקולי דרגות. לכן הנוסחה נכונה תמיד.

## הוכחה

נסמן את העמודה ה-i של מטריצה M ב-M_i כמו כן, נסמן ב-(M_1,...,M_n), כאשר M_i הם וקטורי עמודה, את המטריצה המתקבלת מהם. לבסוף נסמן ב-S_m את קבוצת כל התמורות על \{1,...,m\}.

נשתמש במולטילינאריות הדטרמיננטה ובנוסחה הישירה ונקבל:

\det(AB)=\det(AB_1,...,AB_m) =\det(\sum_{i=1}^nb_{i1}A_i,...,\sum_{i=1}^nb_{im}A_i)

=\sum_{1 \le i_1 , ..., i_m \le n} b_{i_11}, ... ,b_{i_mm}\det(A_{i_1},...,A_{i_m})

=\sum_{1 \le i_1 , ..., i_m \le n}^{\ne} b_{i_11}, ... ,b_{i_mm}\det(A_{i_1},...,A_{i_m})

=\sum_{1 \le i_1 

=\sum_{1 \le i_1 

=\sum_{\tau \in S} \det(A^\tau)\det(B^\tau)

כרצוי.

## הכללות
ניתן להכליל את המשפט באופן הבא: תהיינה A, B מטריצות מסדר m \times n, n \times p בהתאמה. תהיינה I,J תתי קבוצות של \{1,..,m\}, \{1,...,p\} בהתאמה בגודל k. נסמן ב-S את קבוצת כל תתי הקבוצות של \{1,2,..,n\} מגודל k. עבור U,V תתי קבוצות של טבעיים, נסמן ב-M_{UV} את המטריצה המתקבלת מהשורות של M שנמצאות ב-U, והעמודות של M הנמצאות ב-V. אז מתקיים:
:\det(AB_{IJ})=\sum_{K \in S} \det(A_{IK})\det(B_{KJ}).

קטגוריה:משפטים באלגברה
קטגוריה:דטרמיננטות
קטגוריה:אוגוסטן לואי קושי
סנוקרסט

**סנוקרסט** (מאנגלית: **Snowcrest**) הייתה חברת לייצור גלידה שהוקמה בידי ישראל שטיינהרט ומשה פרנקנטל, יחד עם בנו צבי וחתנו יאיר ווייל ופעלה בישראל בשנים 1968–1980. ישראל שטיינהרט בעצם המשיך את העסק שהקים עם משפחתו בלונדון ב-1949. החברה נרכשה על ידי "תנובה".
## היסטוריה
המפעל הוקם בבני ברק בשנת 1968 ולאחר מכן עבר לאזור התעשייה קריית אריה שבפתח תקווה, לאחר שעיריית בני ברק סירבה לחדש לחברה את רישיון העסק.

בהחלטה אסטרטגית החליט פרנקנטל שלא להתמודד מול יצרניות הגלידות הגדולות ובחר בשיטת שיווק חדישה ובלעדית: מכוניות מנגנות ("אוטו גלידה"). מוצרי החברה לא נמכרו בחנויות אלא רק דרך 120 המכוניות שהפעילה החברה. כעבור זמן התחילו גם החברות המתחרות להשתמש בשיטת שיווק זו. עד לכניסתה של סנוקרסט לענף הגלידה יוצרה הגלידה בישראל על בסיס שומן צמחי בלבד. סנוקרסט רכשה את הידע שלה מחברה אנגלית והחלה בייצור גלידה על בסיס שמנת. סנוקרסט ייצרה שלגונים מפרי טבעי, שלגונים על בסיס שמנת (סדרת "בוס"), חטיפי גלידה וגלידה משפחתית קפואה אך רכה לאכילה (סדרת "נמס בפה") באריזות 1.5 ליטר ו-2 ליטר. לפני מכירתה ייצרה סנוקרסט כ-2,000 טונות גלידה בעונת הקיץ.

בשנת 1980 החליטה תנובה להיכנס לענף הגלידה מתוך מחשבה לנצל טוב יותר את עודפי החלב שברשותה. לאחר שהתברר שרכישת מפעל קיים כדאית יותר מהקמת מפעל חדש בתוך מחלבת רחובות, נרכשה חברת סנוקרסט במרץ אותה שנה עבור 3.7 מיליון דולרים. לאחר הרכישה מוזגה סנוקרסט לתוך פעילות חברת "טנא נגה", שגם היא נרכשה בידי תנובה בשנת 1981. גלידות המותג סנוקרסט המשיכו להמכר עד סוף שנות ה-90. לחברת "נגה גלידות" שהוקמה ב-1997 (שותפות בין חברת אסם-נסטלה ותנובה) אומץ שם המותג העולמי "גלידות נסטלה", אשר החליף את המותגים המקומיים, והמותגים סנוקרסט וטנא נגה נמחקו.

## קישורים חיצוניים
* 
* פרטים, באתר מוזיאון תנובה

## הערות שוליים

קטגוריה:יצרני מוצרי חלב בישראל
קטגוריה:תעשיית גלידות בישראל
קטגוריה:תנובה
קטגוריה:קריית אריה: חברות